**HRVATSKO KATOLIČKO DRUŠTVO PROSVJETNIH DJELATNIKA**

**HKDPD LISTIĆ, kao obično, malo**



God. XX. Br. 1/RUJAN 2016.

REFORMA OBRAZOVANJA (nastavak)

### Tema lipanjskoga Zrna bila je reforma obrazovanja, kurikul i cilj koji se iza ovog obrasca skriva, gledano iz perspektive M. A. Peeters, autorice knjige *Globalizacija zapadne kulturne revolucije*, a što se može sažeti u tri riječi: širenje nove etike. Da se ta etika temelji na laži, vidljivo je već i iz načina kako se nameće, a o tome nam puno govore i postupci onih koji su javno branili „Jokićev kurikulum“ na prosvjedima i u medijima tvrdeći da ga Ministarstvo ukida, iako je samo pojačalo ekipe stručnjacima jer je mnoštvo stručnih, argumentiranih primjedaba pokazalo da je sustav u temelju krivo postavljen. Zašto su Sindikat radnika u predškolskom odgoju i obrazovanju, Sindikat hrvatskih učitelja, Nezavisni sindikat zaposlenih u srednjim školama Hrvatske te Nezavisni sindikat znanosti i visokog obrazovanja sudjelovali u farsi od prosvjeda? Vjerojatno ima više razloga, ali je jedan i taj što su ovi sindikati dio Obrazovne internacionale (Education International), na koju se oslanja UN u širenju ovakvih kurikula, a što nam otkriva Peeters u svojoj knjizi.

Trenutno je u tijeku javna rasprava čija su polazišta nešto izmijenjeni ili uopće neizmijenjeni dokumenti koji su bili ponuđeni za stručnu raspravu, no ne može se usporedno vidjeti što se nakon stručne rasprave promijenilo. Morate čitati jedan i drugi dokument i uspoređivati ih da biste to saznali. Ja sam pogledala dokumente [jezično-komunikacijskog područja](http://www.kurikulum.hr/wp-content/uploads/2016/03/Jezicno-komunikacijsko-podrucje.pdf), [umjetničkog](http://www.kurikulum.hr/wp-content/uploads/2016/04/UMJETNICKO-PODRUCJE.pdf) i [društveno-humanističkog područja](http://www.kurikulum.hr/wp-content/uploads/2016/03/DHP.pdf). Ništa se bitno nije promijenilo osim grafičkog izgleda. Izvan društveno-humanističkog područja ostali su hrvatski jezik, kao i svi jezici i umjetnosti. U umjetničkom području, kao najizrazitijem području ljudske djelatnosti u kojem se uočava duhovna dimenzija čovjeka, duhovna dimenzija nije ni spomenuta. U nastavi hrvatskoga jezika, koja je bila zamišljena, što se tiče književnosti, bez pravih temelja i kriterija u izboru djela i s potpunom slobodom u izboru s popisa od dvjestotinjak naslova (ono što su naveli kao kriterije, →

**BOŽJA RIJEČ – RIJEČ ŽIVOTA**



U nadi protiv svake nade povjerova Abraham da postane *ocem naroda mnogih* po onom što je rečeno: *Toliko će biti tvoje potomstvo.* Nepokolebljivom vjerom promotri on tijelo svoje već obamrlo - bilo mu je blizu sto godina - i obamrlost krila Sarina. Ali pred Božjim obećanjem nije nevjeran dvoumio, nego se vjerom ojačao davši slavu Bogu, posve uvjeren da on može učiniti što je obećao. Zato *mu se i uračuna u pravednost.* Ali nije samo za nj napisano: *Uračuna mu se,* nego i za nas kojima se ima uračunati, nama što vjerujemo u Onoga koji od mrtvih uskrisi Isusa, Gospodina našega, koji je predan za opačine naše i uskrišen radi našeg opravdanja.

Rim 4, 18-25

→ nisu ni sami u izboru poštovali), sad je određeno 10 obveznih djela hrvatske i svjetske književnosti u srednjoj školi. Vraćeni su na popis Biblija i Marulić, no na popisu su ostala gotovo sva druga djela koja su bila u prvom Prijedlogu (osim par izuzetaka) s onim scenama pedofilije, pornografije, nastranosti, zla, a popis otvoren i za ono što se na popisu trenutno ne nalazi. Tako, ako ovo prođe, u budućnosti je teoretski moguće da se bilo što što neki novinari i kritičari proglase umjetnošću, uvrsti na popis djela za čitanje.

A kako su pedagoške, odgojne brane maknute i da ih oni koji su popis sastavljali ne misle vratiti, najbolje pokazuje to što su knjigu *Anđeo u ofsajdu* Zorana Ferića, koja je bila medijski najozloglašenija, skinuli s popisa i zamijenili drugom njegovom zbirkom pripovijedaka, *Mišolovka Walta Disneya.* O kakvoj se knjizi radi, najbolje govore komentari na naslovnici i na poleđini knjige: „Ferićeva proza je podmukla, opasna i lijepa kao zmija. Pravi užitak“ (Frankfurter Algemaine Zeitung). (Zapazite da su sve ovo obilježja Sotonina govora u Edenu, gdje ga simbolizira zmija.) „Ferić svoje priče oblikuje gotovo prema glazbenim načelima, one postaju rondo zločestoće, pri čemu autor →

**PRONAĐI SVOJ LIJEK**

 ***Kad započneš učiti, pogledaj Gospodina i pomisli: Gospodine, kako bi bezvrijedno bilo ovo znanje kad ne bi prosvijetlilo moj um da služi Tebi ili bude na korist bližnjemu.***

sv. Elizabeta Seton

→ usprkos tome što čitateljima nudi ljudske tragedije, lakonskim sarkazmom otvara prostor za oslobađajuće smješkanje“ (Der Standard).

Dakle, očito je s novom etikom u skladu laž, podmuklost, zločestoća, sarkazam i smješkanje nad ljudskom tragedijom.

S novom su etikom u skladu ovakve rečenice: „Deset godina, pomislio sam, okrugla cifra. Odlično vrijeme da se siluje djevojčica.“ S novom je etikom u skladu i izrugivanje katoličkih redovnika, katoličkih svetinja (Bezgrješno začeće) jer, Bože moj, tolerancija je samo jedna od politički korektnih mantri na koje se ne treba osvrtati kad su katolici u pitanju! (M. Grgat)

**POZIV NA TRIBINU**

**TEMA: ODGOJIVOST PUTEM MEDIJA, KNJIŽEVNOSTI I UMJETNOSTI**

**PREDAVAČ: MATIJA GRGAT, prof. hrvatskoga jezika**

**ČETVRTAK, 15. rujna 2016. u 20,00** sati u Zagrebu, Palmotićeva 31 (dvorišna zgrada), u okviru redovite mjesečne tribine Društva.

ZNAKOVI VREMENA

Dok jedan katolički svećenik u Španjolskoj, drugi u Italiji blagoslivljaju javno u Crkvi lezbijske parove, prihvaćajući novu ideologiju seksualnosti, suprotnu razumu, naravi i nauku Katoličke crkve, dotle se na drugim stranama svijeta tisuće bore protiv nametanja te ideologije:

Tisuće su marširale diljem Kolumbije u prosvjedima protiv inicijative homoseksualno orijentirane ministrice obrazovanja da implementira homoseksualne i transrodne ideološke programe u kolumbijske škole, piše [Lifesitenews.com](https://www.lifesitenews.com/news/thousands-of-colombians-join-nationwide-protest-of-gender-ideology-in-publi). „Ne uvođenju rodne ideologije! Gospodine predsjedniče, gospođo ministrice, slušajte nas! Odvikivale su prepune ulice u gradu Bucaramanga. „Živjela prava djece! Živjela obitelj! Zajednica ne može biti uništena!„…Plan ministrice Parody za izmjenu učeničkih priručnika uključuje pamflet koji je ona dizajnirala u suradnji s Populacijskim Fondom Ujedinjenih Naroda (UNFPA), te ostalim UN-ovim agencijama kako bi poučila škole kako da nauče učenike da poštuju i cijene transrodnost i homoseksualnost…Kakogod, jedna katolička škola je bila prinuđena, od strane Ministarstva obrazovanja, maknuti rečenice iz školskih udžbenika u kojima se osuđuju homoseksualne veze. Srednja škola „Our Lady of Good Counsel“ bila je obvezatna ranije ove godine odstraniti iz školskih udžbenika izjavu kako homoseksualno ponašanje učenika uvelike oštećuje psihički i moralni integritet… „Odbijamo uvođenje rodne ideologije u obrazovni sustav Kolumbije, jer je to destruktivna ideologija, ideologija koja uništava ljudsku osobu“, rekao je kardinal i biskup, Ruben Salazar Gomez uoči ožujka, smatrajući kako takva ideologija oduzima sve ono tradicionalno što donosi zajednica između muškarca i žene. ([Kolumbijci protiv učenja rodne ideologije u državnim školama! – narod ...](https://www.google.hr/url?sa=t&rct=j&q=&esrc=s&source=web&cd=1&cad=rja&uact=8&ved=0ahUKEwjh79ed7IHPAhWDlxoKHdLbCJkQFggiMAA&url=http%3A%2F%2Fnarod.hr%2Fsvijet%2Fkolumbijci-ucenja-rodne-ideologije-drzavnim-skolama&usg=AFQjCNH7Df47vwF1LMayi1ZDVxOtMZicRA)narod.hr)

**U snažno napisanom manifestu, koalicija litvanskih vjerskih i intelektualnih vođa, uključujući heroje antikomunističkog otpora, osudila je 2016.-i Baltic Pride kao napad na ljudsku prirodu i javno dobro koji je na tragu napada Sovjetskog Saveza na tradicionalnu obitelj.**

### **Audrius Makauskas**, glasnogovornik grupe pod nazivom Vilnius Forum, izjavio je za LifeSiteNews kako se litvanski intelektualci neće predati homoseksualnim prijetnjama kao što su to učinile njihove zapadne kolege…Intelektualci u Litvi su izjavili da **kampanja LGBT udruga** ide dalje od traženja jednakih prava za svoje članove, to je u stvari “***nastavak neuspjelih pokušaja totalitarnih režima 20. stoljeća – sovjetskog komunizma i njemačkog nacionalsocijalizma – da stvore ‘novog čovjeka budućnosti … i novo društvo***” Ovaj projekt koji se “trenutno provodi u zapadnim zemljama” je “u suprotnosti sa zdravim razumom i znanstvenim spoznajama“….Vilnius Forum ističe da je ***rodna ideologija nastala izravno iz marksističkog komunizma 19. stoljeća, koji je sebi postavio za cilj uništenje temelja starog društva i koncepta obitelji.*** [Intelektualci u Litvi osudili Baltic Pride i najavili otpor LGBT udrugama ...](https://www.google.hr/url?sa=t&rct=j&q=&esrc=s&source=web&cd=1&cad=rja&uact=8&ved=0ahUKEwjPi5nk8oHPAhWGXBoKHf08A7IQFggqMAA&url=http%3A%2F%2Fwww.quovadiscroatia.com%2Fintelektualci-litvi-osudili-baltic-pride-najavili-otpor-lgbt-udrugama%2F&usg=AFQjCNEV03u1NJDX9uGCYdv_soN_L3xIZw&bvm=bv.131783435,d.d2s)

www.quovadiscroatia.com

**H**RVATSKO**K**ATOLIČKO**D**RUŠTVO**P**ROSVJETNIH**D**JELATNIKAGundulićeva 12, 10000 Zagreb; internetska adresa: <http://hkdpd.blogspot.com/> ; IBAN HR5923600001101523936**,** kod uplate poziv na broj : 01 JMBG; **Skupina za Zrno**: Matija Grgat, Ana Cindarić i Stjepan Dilber, DI. Telefon uredništva: 098/1614 233.Prilozi se šalju na e-adresu**:** [matija@net.hr](mailto:matija@net.hr)